පිදෙල් කස්ත්‍රෝ කී සැණින් මතකයට නැගෙන්නේ කියුබාවයි. කියුබාව යනු පිදෙල් කස්ත්‍රෝගේ රාජ්‍යයයි. කියුබාවේ විප්ලවයෙන් පසු එහි බලයට පත්වූ කස්ත්‍රෝ ඇමෙරිකාවේ අංක එකේ සතුරකු වුවද ඔහු කැමැත්තෙන්ම තනතුරෙන් ඉවත්වනතුරු විරාජමානව සිටියේ ඇමෙරිකාවේ අභියෝග හමුවේ නොසැලෙමිනි. කස්ත්‍රෝගේ පුද්ගලික ජීවිතය සම්බන්ධයෙන් විශේෂයෙන්ම ඔහුගේ පවුලේ සාමාජිකයන් ගැන ඇති තොරතුරු ඉතා විරලය. කියුබාවේ රාජ්‍ය මාධ්‍ය මේ තොරතුරු හෙළිකිරීම තහනම් කර තිබීම ඊට හේතු වී තිබේ. කස්ත්‍රෝගේ චරිත කතාව ලියූ රොබට් ඊ. ක්වාර්ක් පවසන්නේ කස්ත්‍රෝ සිය ජීවිත කාලය පුරාවටම කිසිදු කාන්තාවක් සමග දීර්ඝ සම්බන්ධතා පවත්වා නැති බවයි. ඔහුගේ පළමු බිරිඳ වූ මිර්ටා ඩයස් බාලාරට් හා විවාහ වූයේ 1948 ඔක්තෝබර් මස 11 දිනදීය. මේ විවාහයෙන් ඔහුගේ වැඩිමලු පුතු ෆිඩෙලිටෝ කැස්ට්රෝ ඩයස් බලාර්ට් උපත ලැබුවේ 1949 සැප්තැම්බර් 01 දිනදීය.
කස්ත්‍රෝගේ චරිත කතාව ලිව්වේ කවුරුන්ද?
රොබට් ඊ. ක්වාර්ක්